**2020./2021. gada**

**Fizikas Komandu olimpiādes nolikums**

1. Olimpiādes mērķi un uzdevumi:
   1. veicināt un padziļināt skolēnu fizikas apguvi;
   2. palīdzēt skolēniem sagatavoties citām olimpiādēm;
   3. pilnveidot skolēnu iemaņas strādāt komandā.
2. Olimpiādi organizē Rīgas Valsts 1. ģimnāzijas fizikas skolotājs Pēteris Brics, absolventi Jānis Pudāns, Vilhelms Cinis, Daniels Gorovojs, Olivers Prānis, Ričards Kristers Knipšis, Oskars Mednis, Gustavs Švalbe un skolēni Rolands Lopatko, Kims Georgs Pavlovs, Ilmārs Štolcers un citi.
3. Olimpiādē piedalās komandas, kas sastāv no 2 līdz 5 vienas skolas 8.-12. klašu skolēniem,
   1. katrā klašu grupā skolai var būt vairākas komandas, katra ar savu nosaukumu;
   2. uzdevumu grūtības pakāpi nosaka augstākā klašu grupa;
   3. skolēni no zemākām klasēm arī var piedalīties. Šādā gadījumā viņi piedalīsies kā 8. klases skolēni un pildīs attiecīgi pēc 3.2. punkta grūtības pakāpes uzdevumus.
4. Par olimpiādi:
   1. **Olimpiādes norise:**
      1. olimpiāde uzdevumu risināšana sāksies 2021. gada 27. februārī plkst. 10:00;
      2. olimpiādes noslēguma pasākums un apbalvošana notiks ne vēlāk kā 2 mēnešus pēc olimpiādes norises, precīzāks datums tiks paziņots vēlāk.
   2. **Olimpiādes uzdevumu risināšana:**
      1. uzdevumu komplekts sastāv no vairākiem uzdevumiem, eksperimenta un skaidrojuma katrā klašu grupā;
      2. komandas uzdevumus risina ne ilgāk kā 3 astronomiskās stundas;
      3. olimpiādes uzdevumi būs pieejami edu.lu.lv vidē, olimpiādes dalībnieku saziņu komandas starpā nodrošina paši;
      4. risinot uzdevumus, komandas dalībnieki drīkst apspriesties tikai savā starpā;
      5. darba tapšanā drīkst lietot rakstāmlietas (tai skaitā arī lineālus, cirkuļus, dzēšgumijas u.tml.), kalkulatoru (izņemot grafiskos kalkulatorus), savu papīru, fizikas grāmatas, datorprogrammas un interneta resursus bez uzdevumiem vai uzdevumu atrisinājumiem;
   3. **Olimpiādes atrisinājumu noformēšana, iesniegšana un vērtēšana:**
      1. olimpiāde norisinās un risinājumu pierakstīšana un iesniegšana notiek edu.lu.lv vidē;
      2. uzdevumus atver visi komandas dalībnieki, bet edu.lu.lv vienu atbilžu lauciņu aizpilda tikai viens komandas dalībnieks, citādi atbilde netiek ieskaitīta;
      3. komandām jāiesniedz ne vairāk kā viens katra uzdevuma risinājums uz atsevišķas lapas ar komandas nosaukumu;
      4. risinājumā jābūt iekļautām ne tikai atbildēm, bet arī formulām, aprēķiniem, pamatojumiem utt.;
      5. melnraksta lapas nav jānodod;
      6. katra uzdevuma punktu vērtība ir norādīta pie uzdevuma teksta;
      7. vietas un apbalvojumus katrā klašu grupā piešķir, balstoties uz punktu kopsummu;
      8. par noteikumu neievērošanu olimpiādes organizatori var samazināt komandas punktu skaitu vai komandu diskvalificēt.
   4. **Uzdevumu analīze:**
      1. jautājumus par olimpiādi, uzdevumiem un to atrisinājumiem varēs uzdot pēc olimpiādes edu.lu.lv vidē;
      2. olimpiādes organizatori publicēs konspektīvus uzdevumu risinājumus pēc olimpiādes norises edu.lu.lv
5. Olimpiādes organizatori patur tiesības mainīt nolikumu jebkurā brīdī.
6. Citu jautājumu gadījumā rakstīt fizikasko@gmail.com